[αρχ]οντος βαβυλου του αιακ[ιδ]α μηνος ιλαιου βουλευοντων ταν δευτεραν εξαμηνον ιαταδα του πατρωνος αρχελαου του δαμο[σ]θενεος γραμματευοντος δε αγιωνος του κλευδαμου επι τοισδε απεδοτο πολυξενα πολυωνος συνευδοκεοντος και του ανδρος αυτας φιλοκρατεος και του υιου ξενωνος και τας θυγατερος δαντους τωι απολλωνι τωι πυθιωι σωμα γυναικειον αι ονομα ευφροσυνα το γενος καππαδοκισσαν τιμας αργυριου μναν τριων και ταν τιμαν εχοντι πασαν καθως επιστευσε ευφροσυνα τωι θεωι ταν ωναν εφ ωιτε ελευθερα ειμεν και ανεφαπτος απο παντων τον παντα βιον ποιεουσα ο κα θελη. βεβαιωτηρ κατα τον νομον τας πολιος διοδωρος ηρακωνος. ει δε τις απτοιτο επι καταδουλισσηωι ευφροσυνας βεβαιον παρεχοντων τωι θεωι ταν ωναν α τε αποδομενα πολυξενα και ο βεβαιωτηρ διοδωρος. ει δε μη παρεχοιν βεβαιον τωι θεωι ταν ωναν πρακτιμοι εοντων κατα τον νομον τας πολιος. ομοιως δε και οι παρατυγχανοντες κυριοι εοντων συλεοντες ευφροσυναν ως ελευθεραν εουσαν αζαμιοι εοντες και ανυποδικοι πασας δικας και ζαμιας. μη οικησατω δε ευφροσυνα εν εγδαμια πανοικια αχρι ου κα δαντω εν αλικιαν ικηται και ανδρι εκγδοθη. ει δε απελθοι και οικησαι ανευ τας πολυξενας γνωμας ακυρος και ατελης α ωνα εστω. μαρτυροι ο ιερευς του απολλωνος ανδρονικος και οι αρχοντες ιαταδας αρχελαος αγιων και ιδιωται τιμοκριτος αριστοξενος αγιων εχεφυλου γλαυκος ξενωνος.
Phokis — Delphi — ca. 146 BC
 ca. 146 BC